**Det georgiske alfabetet** (georgisk: ქართული დამწერლობა, [kʰɑrtʰuli dɑmt͡sʼɛrlɔbɑ]) er et unikt skriftsystem som brukes til å skrive georgisk og noen få andre kartvelske språk i Kaukasus (mingrelsk, svanisk og av og til lazisk). Det har opp gjennom historien eksistert tre ulike versjoner av alfabetet. Dagens alfabet har 33 bokstaver. Det skilles ikke mellom majuskler og minuskler, men enkelte forfattere har brukt bokstaver fra et av de eldre alfabetene som majuskler. Bokstavene har også hver sin tallverdi.

Alfabetet er kjent siden 400-tallet e.kr. Opprinnelsen er noe dunkel. Det har visse tegn som ligner på greske skrifttegn, men noen tegn kan også ha en annen opprinnelse.

Historie
--------

De tre georgiske alfabetene
Manuskript skrevet av kong Georg V av Georgia på 1300-tallet
Det georgiske alfabetet har utvikla seg over tre stadier, som kalles *Asomtavruli*, *Nuskhuri* og *Mkhedruli*.

### Asomtavruli

Asomtavruli, også kjent som *Mrgvlovani*, er det eldste georgiske alfabetet. Gamle innskrifter med dette alfabetet er bevart i flere bygninger, blant annet i en georgisk kirke i Betlehem i Israel (fra år 430) og i kirken Bolnisi Sioni utafor Tbilisi (fra år 478–493). Asomtavruli brukes i dag av og til i overskrifter og boktitler.

| Asomtavruli |
| --- |
| Ⴀ | Ⴁ | Ⴂ | Ⴃ | Ⴄ | Ⴅ | Ⴆ | Ⴡ | Ⴇ | Ⴈ | Ⴉ | Ⴊ | Ⴋ | Ⴌ |
| Ⴢ | Ⴍ | Ⴎ | Ⴏ | Ⴐ | Ⴑ | Ⴒ | Ⴣ | ႭჃ, Ⴓ | Ⴔ | Ⴕ | Ⴖ | Ⴗ | Ⴘ |
| Ⴙ | Ⴚ | Ⴛ | Ⴜ | Ⴝ | Ⴞ | Ⴤ | Ⴟ | Ⴠ | Ⴥ |

### Nushkuri

Nushkuri er et religiøst alfabet som oppsto på 800-tallet. Det ble mest brukt i hagiografi.

| Nushkuri |
| --- |
| ⴀ | ⴁ | ⴂ | ⴃ | ⴄ | ⴅ | ⴆ | ⴡ | ⴇ | ⴈ | ⴉ | ⴊ | ⴋ | ⴌ |
| ⴢ | ⴍ | ⴎ | ⴏ | ⴐ | ⴑ | ⴒ | ⴣ | ⴍⴣ, ⴓ | ⴔ | ⴕ | ⴖ | ⴗ | ⴘ |
| ⴙ | ⴚ | ⴛ | ⴜ | ⴝ | ⴞ | ⴤ | ⴟ | ⴠ | ⴥ |  |

### Mkhedruli

Mkhedruli, det moderne alfabetet, oppsto på 1000-tallet og ble brukt i ikke-religiøse sammenhenger fram til 1800-tallet, da det tok helt over for de to andre alfabetene.

| Mkhedruli |
| --- |
| ა | ბ | გ | დ | ე | ვ | ზ | ჱ | თ | ი | კ | ლ | მ | ნ |  |
| ჲ | ო | პ | ჟ | რ | ს | ტ | ჳ | უ | ფ | ქ | ღ | ყ | შ |
| ჩ | ც | ძ | წ | ჭ | ხ | ჴ | ჯ | ჰ | ჵ | ჶ | ჷ | ჺ | ჸ | ჹ |

Translitterasjon
----------------

Veiskilt i Georgia med stedsnavna skrevet både med det georgiske og det latinske alfabetet
Denne tabellen viser translitterasjonen av de 33 bokstavene som er i bruk i dag. «Nasjonal» er det offisielle georgiske translitterasjonssystemet, «BGN» er et romaniseringssystem som ofte benyttes i engelsktalende land, mens «Lazisk» er det offisielle systemet som benyttes i det nordøstlige Tyrkia for lazisk.

| Bokstav | Unicode | Navn | Nasjonal | ISO 9984 | BGN | Lazisk | IPA |
| --- | --- | --- | --- | --- | --- | --- | --- |
| ა | U+10D0 | an | A a | A a | A a | A a | ɑ |
| ბ | U+10D1 | ban | B b | B b | B b | B b | b |
| გ | U+10D2 | gan | G g | G g | G g | G g | ɡ |
| დ | U+10D3 | don | D d | D d | D d | D d | d |
| ე | U+10D4 | en | E e | E e | E e | E e | ɛ |
| ვ | U+10D5 | vin | V v | V v | V v | V v | v |
| ზ | U+10D6 | zen | Z z | Z z | Z z | Z z | z |
| თ | U+10D7 | tan | T t | T' t' | T' t' | T t | tʰ |
| ი | U+10D8 | in | I i | I i | I i | I i | i |
| კ | U+10D9 | k'an | K' k' | K k | K k | K' k' | kʼ |
| ლ | U+10DA | las | L l | L l | L l | L l | l |
| მ | U+10DB | man | M m | M m | M m | M m | m |
| ნ | U+10DC | nar | N n | N n | N n | N n | n |
| ო | U+10DD | on | O o | O o | O o | O o | ɔ |
| პ | U+10DE | p'ar | P' p' | P p | P p | P' p' | pʼ |
| ჟ | U+10DF | žan | Zh zh | Ž ž | Zh zh | J j | ʒ |
| რ | U+10E0 | rae | R r | R r | R r | R r | r |
| ს | U+10E1 | san | S s | S s | S s | S s | s |
| ტ | U+10E2 | t'ar | T' t' | T t | T t | T' t' | tʼ |
| უ | U+10E3 | un | U u | U u | U u | U u | u |
| ფ | U+10E4 | par | P p | P' p' | P' p' | P p | pʰ |
| ქ | U+10E5 | kan | K k | K' k' | K' k' | K k | kʰ |
| ღ | U+10E6 | ḡan | Gh gh | Ḡ ḡ | Gh gh | Ğ ğ | ɣ |
| ყ | U+10E7 | q'ar | Q' q' | Q q | Q q | Q q | qʼ |
| შ | U+10E8 | šin | Sh sh | Š š | Sh sh | Ş ş | ʃ |
| ჩ | U+10E9 | čin | Ch ch | Č' č' | Ch' ch' | Ç ç | tʃ |
| ც | U+10EA | can | Ts ts | C' c' | Ts' ts' | Ts ts | ts |
| ძ | U+10EB | jil | Dz dz | J j | Dz dz | Ž ž | dz |
| წ | U+10EC | c'il | Ts' ts' | C c | Ts ts | Ts' ts' | tsʼ |
| ჭ | U+10ED | č'ar | Ch' ch' | Č č | Ch ch | Ç' ç' | tʃʼ |
| ხ | U+10EE | xan | Kh kh | X x | Kh kh | X x | x |
| ჯ | U+10EF | ǰan | J j | J̌ ǰ | J j | C c | dʒ |
| ჰ | U+10F0 | hae | H h | H h | H h | H h | h |

Tastatur
--------

Alle tastaturene i Georgia er utstyrt med både georgiske og latinske bokstaver. Det georgiske QWERTY-tastaturet ser slik ut:

Georgisk QWERTY-tastaturGeorgisk QWERTY-tastatur

Eksterne lenker
---------------

* (en) Georgian scripts – kategori av bilder, video eller lyd på Commons Rediger på Wikidata
* UNICODE-kart for georgisk skrift
* Translitterasjon av georgisk

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |